《送瑫上人往临平兼戏廓然》
宋代·释德洪

鹘瑫脑骨紧，脚力健生云。叠数一万里，捷于臂屈伸。

肉佛不讥诃，称之返云云。坐诵觉范诗，抄录亦甚勤。

群儿争欺之，伪杂以佗文。瑫独颔不语，饭沙俱一吞。

湘西雪达旦，万树吐奇芬。冻行如鹭鸶，雪泥溅衣裙。

解包呵直指，又作饥猿蹲。放意说临平，想见禅诵群。

坐令冷斋中，忽然变春温。明朝别我去，掣肘径出门。

便觉西湖月，夜坐生梦魂。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。